EkBass/fiwiki-20250220-pages-articles huggingface dataset:
Ai Iijima

Ai Iijima (; 31. lokakuuta 1972 – joulukuu 2008) oli japanilainen pornonäyttelijä. Hänen vuonna 2001 julkaisemansa muistelmateos sai osakseen laajaa huomiota. Siinä Iijima kertoo rankoista elämänkokemuksistaan, kuten raiskatuksi joutumisesta varhaisella teini-iällä sekä abortista. Kirjan pohjalta tehtiin televisiosarja ja elokuva. Iijima debytoi aikuisviihdenäyttelijänä vuonna 1992 ja esiintyi urallaan kaikkiaan yli sadassa elokuvassa. Myöhemmin hänestä tuli tunnettu televisiokasvo. Hän vetäytyi keväällä 2007 ja löytyi kuolleena kotoaan Tokiosta jouluaattona 2008. Hän oli ollut kuolleena useita päiviä. Hänen kuolinsyykseen vahvistui keuhkokuume. Hän oli kärsinyt munuais- ja muista vaivoista. == Lähteet == Luokka:Japanilaiset pornonäyttelijät Luokka:Japanilaiset kirjailijat Luokka:Vuonna 1972 syntyneet Luokka:Vuonna 2008 kuolleet
Viinaa, aineita, naisia 2001–2008

Viinaa aineita naisia 2001–2008 on kokoelma helsinkiläisen HC/Grindcore-yhtye Kuoleman kaikista 2000-luvulla tekemistä studiosessioista. Kokoelmalla on 46 kappaletta viidestä eri studiosessiosta ja Helsingin Factoryssä nauhoitettu live. == Kappaleet == ;Kaljaa Nuorille -sessions 5.11.2007 #Huominen (Kaljaa Nuorille -sessio) #Ruumis #Kaljaa Nuorille (Eppu Normaali -cover) ;251 7"EP -Sessions 25.2.2006 # * Ahdistus #Kallio on Kuolema #Et koskaan #Outro #Haluan lisää viinaa! #Viihdekäyttö #Sekakäytön juhlaa #Kahleet #Jumalat #Viihdettä (Terveet Kädet -cover) #Tony Halme on natsi #Divine Death (Napalm Death -cover) ;Arafo -Sessions 23.8.2003 # * Tässä teille sanomaa #Viinaa, aineita ja naisia #Sotakoirat #Ahdistus #Pornotähti #Ulkopuolinen #Nyt Otetaan #Poliisisurma #Lisää lauluja ;Nitku -Sessions March 2003 # * Viimeinen matka #Tässä teille sanomaa #Pornotähti #Nyt otetaan #Ulkopuolinen #Lisää lauluja #Poliisisurma ;1se 7"EP -Sessions 17.4.2002 # * EU #Kuka voittaa? #Raiskaus 16 #Äpärä #Odotus #Nykyaika #Viinaa ja aineita 2 #Sisälläni asuu eläin #Raivohullu #Viimeinen matka #Viides ydinvoimala #Kuolema #Nyt on aika #Ei sotamuistoja #Poliisilaulu ;Live At Factory Helsinki 26.5.2008 #Live at Factory ##Tässä teille sanomaa ##Sekakäytön juhlaa ##Kuolema ##Nyt on aika ##Viides ydinvoimala ##Kahleet ##Jumalat ##Ei sotamuistoja ##Viinaa aineita ja naisia ##Viimeinen matka ##Viihdettä (Terveet Kädet) ##Viinaa ja aineita ##Äpärä == Aiheesta muualla == * Viinaa, aineita, naisia 2001–2008 discogs.com -sivustolla Luokka:Vuoden 2008 kokoelma-albumit Luokka:Suomalaiset hardcore punk -albumit Luokka:Suomalaiset grindcorealbumit
Poikani Jack

Poikani Jack (My Boy Jack) on 2007 valmistunut brittiläinen televisiodraama. Se perustuu David Haigin vuonna 1997 julkaisemaan näytelmään My Boy Jack. Televisiotuotanto kuvattiin elokuussa 2007. Televisioversio ei sisällä näytelmän kolmatta näytöstä. Tositapahtumiin pohjautuva draama kertoo isänmaallisesta ja militaristisesta brittirunoilija Rudyard Kiplingistä, joka ensimmäisen maailmansodan puhjettua käyttää suhteitaan ja järjestää Jack- pojalleen paikan jalkaväen upseerikoulussa, vaikka poika on huonon näkönsä takia käytännössä palveluskelvoton. 18-vuotias Jack katoaa Loos'n taistelussa, minkä jälkeen Kipling vaimoineen yrittää selvittää hänen kohtalonsa. Draama tutkailee läheisen menettämisen vaikutusta perheen sisäisiin suhteisiin. Daniel Radcliffe näyttelee kirjailija Kiplingin Jack-poikaa. Kiplingiä esittää Daniel Haig ja äidin osassa nähdään Kim Cattrall. == Lähteet == == Aiheesta muualla == * * * Luokka:Brittiläiset televisioelokuvat Luokka:Brittiläiset draamaelokuvat Luokka:Näytelmiin perustuvat elokuvat Luokka:Vuoden 2007 brittiläiset elokuvat Luokka:Brittiläiset sotaelokuvat Luokka:Historialliset elokuvat
Kotimatka (albumi)

Kotimatka on Kirsi Rannon neljäs studioalbumi, joka julkaistiin vuonna 2007. Albumin myötä Kirsi teki comebackin muutaman vuoden hiljaiselon jälkeen. Koska albumi on Rannon omaa käsialaa, on se edeltäjiään rauhallisempi ja pehmeämpi. == Kappaleet == Kaikki kappaleet säveltänyt ja sanoittanut Kirsi Ranto, ellei toisin mainittu. # # # # # # # # # # ;Bonuskappaleet # * # Luokka:Vuoden 2007 albumit Luokka:Kirsi Rannon albumit
Lloyd Whitlock

Lloyd Whitlock (2. tammikuuta 1891 Springfield, Missouri – 8. tammikuuta 1966 Los Angeles, Kalifornia) oli yhdysvaltalainen näyttelijä. Hän esiintyi lukuisissa elokuvissa 1910-luvulta 1940-luvulle. Elokuvien joukossa ovat Robert N. Bradburyn West of the Divide (1934) ja Frank Capran Mr. Smith lähtee Washingtoniin (1939).IMDb.com == Lähteet == == Aiheesta muualla == * Whitlock, Lloyd Whitlock, Lloyd Whitlock, Lloyd
Rudolf Rocker

Johann Rudolf Rocker (25. maaliskuuta 1873 Mainz – 19. syyskuuta 1958, New York) oli saksalaissyntyinen anarkosyndikalistikirjailija ja -aktivisti. Rocker oli itseoppinut anarkisti ilman adjektiiveja, joka uskoi että anarkismin eri koulukunnat edustivat ”vain talouden eri järjestelytapoja”, ja että anarkistien ensisijaisin päämäärä oli ”turvata ihmisten henkilökohtainen, sosiaalinen ja yhteiskunnallinen vapaus”. Rocker pakeni Saksasta Hitlerin ja natsien noustua valtaan vuonna 1933, ja noin vuoden kiertelyn jälkeen hän asettui Yhdysvaltoihin loppuiäkseen. Suomen anarkistiliitto suomensi ja julkaisi vuonna 1996 Rockerin teoksen Anarkosyndikalismi – vapaa työväenliike () vuodelta 1938. Rockeria kutsuttiin kirjan esipuheessa ”anarkosyndikalismin tärkeimmäksi teoreetikoksi”.Rudolf Rocker: Anarkosyndikalismi – Vapaa työväenliike (Suomen anarkistiliitto 1996), s. 5. ==Lähteet== Luokka:Saksalaiset anarkistit Luokka:Vuonna 1873 syntyneet Luokka:Vuonna 1958 kuolleet Luokka:Amerikansaksalaiset
Pjotr Sedov

Pjotr Sedov (, s. 24. elokuuta 1990) on venäläinen maastohiihtäjä. Vuoden 2008 nuorten MM-kilpailuissa hän voitti kultaa viestissä ja sijoittui toiseksi 20 kilometrin vapaan tyylin yhteislähtökilpailussa. Vuonna 2009 hän voitti kultaa 20 kilometrin yhdistelmäkilpailussa ja 10 kilometrin vapaan tyylin kilpailussa sekä viestissä. Vuoden 2010 nuorten MM-kilpailuissa hän voitti yhdistelmäkilpailun, sijoittui 10 kilometrin perinteisen tyylin kilpailussa kolmanneksi ja viestissä toiseksi. Hiihdon maailmancupin osakilpailuun hän osallistui ensimmäisen kerran Lahdessa maaliskuussa 2009, jossa hän sijoittui kymmenenneksi vapaan tyylin 15 kilometrillä. Hän voitti 30 kilometrin yhdistelmäkilpailun Pyeongchangissa helmikuussa 2017. Tätä ennen hänen paras sijoituksensa maailmancupissa oli viides sija, jonka hän oli saavuttanut 15 kilometrin vapaan tyylin kilpailussa Jällivaarassa marraskuussa 2010 sekä kolme kertaa kaudella kaudella 2011–2012. Maailmancupin finaalitapahtumassa Falunissa maaliskuussa 2012 hän oli nopein viimeisellä osuudella. ==Lähteet== * Luokka:Venäläiset maastohiihtäjät Luokka:Vuonna 1990 syntyneet Luokka:Elävät henkilöt
Ruunivoikonhallakko

Ruunivoikonhallakko eli valkohallakko on hevosen väritys, jossa ruunikon pohjavärin runko on vaalentunut miltei valkoiseksi kahden diluutiogeenin (voikko- ja hallakkogeenit) yhteisvaikutuksesta. Nimitystä valkohallakko käytetään lähinnä vuonohevosten yhteydessä. Ruunivoikonhallakon pään hallakoille tyypillinen tumma "naamiokuvio" jää usein muita hallakkovärejä pienemmäksi ja vaaleammaksi. Vuonohevosilla ruunivoikonhallakko oli jonkin aikaa muodikas väri, mutta sen suosiminen loppui kun huomattiin tämänväristen hevosten jättävän "albiinoja" (oikeammin valkovoikkoja) jälkeläisiä; vuonohevosen rotumääritelmä hyväksyy ainoastaan viisi eri hallakon sävyä. Vuonohevosten ohella ruunivoikonhallakko väritys on puhdasrotuisilla hevosilla mahdollinen esimerkiksi islanninhevosella, ylämaanponilla, shetlanninponilla ja quarterhevosella. == Samankaltaisia värejä == Ruunivoikonhallakko voi helposti sekoittua kimoväritykseen, johon liittyy myös usein tummaksi jäävät koivet ja mustan ja valkoisen sekainen harja. Selkein ero kirkkaanvaalean ruunivoikonhallakon ja rungostaan vaalean kimon välillä on selän tumma siima: kimoutuminen valkaisee myös siiman. On myös melko epätavallista, että kimo olisi rungostaan puhtaanvalkoinen ja sen jalat olisivat selkeästi mustat; yleensä kimoilla on kimoutumisen viime vaiheisiin asti harmahtavaa karvaa rungossa ja jouhissa, ja jalatkin vaalenevat pitkään tummana pysyviä nivelkohtia lukuun ottamatta. File:Ponies feeding straw new forest.jpg|Tummakoipisia kimoja: rungossa näkyy harmaita alueita ==Lähteet== Luokka:Hevosten värit
Mustakurkkusieppo

Mustakurkkusieppo (Petroica boodang) on Australian eteläosissa tavattava pensassieppoihin kuuluva varpuslintu. Vuonna 1999 Petroica multicolor jaettiin kahdeksi lajiksi, mustakurkkusiepoksi ja punarintasiepoksi (Petroica multicolor). == Koko ja ulkonäkö == Kooltaan mustakurkkusieppo on 12-14 cm pitkä. Koiraan selkä, siivet, pää ja kurkku ovat väriltään mustat. Otsassa on suurikokoinen valkoinen laikku ja siivissä on valkeat reunat. Koiraan rintahöyhenet ovat väritykseltään kirkkaanpunaiset ja vatsa valkoinen. Mustarintasiepponaaras on selästään, siivistään ja päästään väritykseltään ruskea. Rinnassa on oranssinpunainen laikku ja vatsa on valkoinen. Nuoret linnut muistuttavat ulkonäöltään naarasta, mutta selässä on valkoisia viiruja. == Levinneisyys ja elinympäristö == Mustakurkkusiepon levinneisyys ulottuu Kaakkois-Australian rannikolla Uudesta Etelä-Walesista Victorian kautta Etelä- Australiaan. Lisäksi laji elää Tasmaniassa ja Länsi-Australian lounaisrannikolla. Lajin elinympäristöä ovat avoimet metsät ja sademetsät. Talveksi laji siirtyy avoimempaan ympäristöön, kuten ruohomaille. Talvisin lintua voi tavata myös kaupunkien puistoista ja puutarhoista. == Ravinto == Mustakurkkusiepon ravinto koostuu hyönteisistä. Lintu etsii ravintonsa maasta tai syöksyy ilmassa lentävien hyönteisten kimppuun. Toisinaan mustakurkkusiepot muodostavat ruokaillessaan sekaparvia leikkisieppojen, huppusieppojen, kultamalurien ja tuhkaviuhkamonarkkien kanssa. == Pesiminen == Mustakurkkusieppo muodostaa aviopareja ja koiras puolustaa reviiriä ympäri vuoden. Pesimäkausi kestää heinäkuulta tammikuulle. Naaras rakentaa puuhun kuppimaisen pesän puun kuoresta, ruohoista ja tikuista ja sitoo ne yhteen hämähäkinseitillä. Naaras munii yhdestä neljään munaa, yleisimmin kolme, ja hautoo niitä hieman yli kahden viikon ajan. Koiras huolehtii hautovan naaraan ruokinnasta ja osallistuu myös kuoriutuneiden poikasten ruokintaan. == Lähteet == Luokka:Pensassiepot
Aleksei Klimov

Aleksei Vasiljevitš Klimov (, s. 27. elokuuta 1975 Tomsk) on venäläinen pistooliampuja. Klimov on saavuttanut urallaan MM-hopeaa 25 metrin olympiapistoolin joukkuekilpailussa Zagrebissa 2006. Olympialaisissa hän on edustanut maataan Pekingissä 2008 sijoittuen 25 metrin olympiapistoolissa kahdeksanneksi. ==Lähteet== * * * Luokka:Venäläiset ampujat Luokka:Vuonna 1975 syntyneet Luokka:Elävät henkilöt
Vuoden 2009 jalkapallon sopupeliskandaali

Vuoden 2009 jalkapallon sopupeliskandaali on marraskuussa 2009 julki tullut skandaali, jossa useiden eri maiden jalkapallosarjojen tuloksia oli järjestetty. Eniten sovittuja pelejä pelattiin Saksassa, jossa 32 alemman sarjatason peliä oli sovittu ennalta. Poliisi tutki noin 200 ottelua eri puolilla Eurooppaa. Kaikkein eniten epäiltyjä otteluita oli pelattu Saksassa (32). Tutkintaan sisältyi myös Belgia, Sveitsi, Kroatia, Slovenia, Turkki, Unkari, Bosnia ja Hertsegovina. Osallisiksi epäiltiin 200 ihmistä. Pidätettynä oli 15 saksalaista ja kaksi sveitsiläistä.Kaikkien aikojen sopupelikohu ravistelee Euroopan jalkapalloa, HS 21.11.2009 s. B13. == Epäillyt ottelut == Sarja/maa Pelien määrä Sarjataso Mestarien liiga 3 Karsinta Eurooppa-liiga 12 Karsinta Saksa 32 2. Bundesliiga, 3. Liga, Regionalliga ja Oberliga Belgia 17 EXQI League Sveitsi 22 Challenge League Kroatia 14 1. HNL Slovenia 7 Slovenian jalkapalloliiga Turkki 29 Turkin Superliiga Unkari 13 Soproni Liga Bosnia ja Hertsegovina 8 Bosnia ja Hertsegovinan valioliiga Itävalta 11 Itävallan Bundesliiga ja Erste Liga Jalkapallon alle 21-vuotiaiden EM-kilpailut Ei tietoa Ei tietoa ==Oikeuskäsittelyt== Bochumin piirikunnan oikeusistuin tuomitsi huhtikuussa 2011 yhden vedonlyöjän ja kaksi vedonvälittäjää yli kolmen vuoden vankeustuomioihin.He olivat myöntäneet syyllisyytensä 32 manipulointitapaukseen. Toukokuussa vedonvälittäjät Ante Sapina ja Marijo Cvrtak tuomittiin Bochumissa viiden ja puolen vuoden vankeuteen. Maaliskuussa 2013 välittäjä Milan Sapina tuomittiin 10 kuukauden vankeuteen == Lähteet == ==Aiheesta muualla== * Uefa names five clubs suspected in match-fixing investigation Guardian 25.11.2009 Luokka:Vuoden 2009 jalkapallo Luokka:Urheiluskandaalit
Beulah Bondi

Beulah Bondi, alkujaan Bondy (3. toukokuuta 1889 Chicago, Illinois – 11. tammikuuta 1981 Hollywood, Kalifornia), oli yhdysvaltalainen näyttelijä. Hän esiintyi aluksi teatterissa ja sai suurta menestystä roolillaan Elmer Ricen Pulitzer-palkitussa näytelmässä "Street Scene" (1929). Elokuvadebyyttinsä hän teki näytelmän elokuvaversiossa (1931), jonka ohjasi King Vidor. Myöhemmällä urallaan Bondi sai mainetta ennen kaikkea elokuva- ja televisioesiintyjänä. Hänellä oli merkittäviä rooleja muiden muassa elokuvissa Make Way for Tomorrow (1937), Mr. Smith lähtee Washingtoniin (1939) ja Ihmeellinen on elämä (1946). Hän oli ehdolla parhaan naissivuosan Oscarin saajaksi vuosina 1937 ja 1939 rooleistaan elokuvissa Nykyaikainen Pompadour (1936) ja Ennen sisällissotaa (Of Human Hearts, 1938). Vuonna 1977 hän voitti Emmy-palkinnon esiintymisestään Waltonin perheen jaksossa "The Pony Cart". Elokuvissa Bondi tuli tunnetuimmaksi äitien ja isoäitien roolien esittäjänä.Find A Grave Näyttelijällä on tähti Hollywood Walk of Famella. Hän kompastui kissaansa ja kuoli kaatumisen komplikaatioihin 91-vuotiaana. == Lähteet == == Aiheesta muualla == * Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1889 syntyneet Luokka:Vuonna 1981 kuolleet
Pierre Harvey

thumb|Pierre Harvey vuonna 2012 Pierre Harvey (s. 24. maaliskuuta 1957 Rimouski, Quebec, Kanada) on kanadalainen maastohiihtäjä ja pyöräilijä. Harvey edusti Kanadaa kaksissa kesä- ja talviolympialaisissa. Montréalissa 1976 hän sijoittui maantieajossa 24:nneksi. Los Angelesissa 1984 hän keskeytti maantieajon ja kuului 14:nneksi sijoittuneeseen Kanadan joukkueeseen 100 kilometrin joukkueajossa. Hän voitti maantieajon Kanadan mestaruuden 1976 ja sai Kansainyhteisön kisoissa hopeaa 1978. Harvey sijoittui Sarajevon talviolympialaisissa 1984 20:nneksi 50 kilometrillä sekä 21:nneksi 15 ja 30 kilometrillä. Calgaryssä 1988 hän oli 30 kilometrillä neljästoista, 15 kilometrillä seitsemästoista, 50 kilometrillä 21:s ja viestijoukkueen jäsenenä yhdeksäs. Hän voitti kolme maailmancupin vapaan hiihtotavan osakilpailua: Falunin 30 kilometriä 1987 ja 1988 sekä Holmenkollenin 50 kilometriä 1988. Lisäksi hän sijoittui kolmanneksi Castelrotton 30 kilometrillä joulukuussa 1987. Maailmancupin kokonaispisteissä hän oli kaudella 1985–1986 yhdeksäs, kaudella 1986–1987 seitsemäs ja kaudella 1987–1988 kuudes. Myös Pierre Harveyn poika Alex Harvey on maastohiihtäjä. == Lähteet == Luokka:Kanadalaiset maastohiihtäjät Luokka:Kanadalaiset maantiepyöräilijät Luokka:Vuonna 1957 syntyneet Luokka:Elävät henkilöt
Helene Costello

Helene Adrienne Costello (21. kesäkuuta 1906 New York, New York – 26. tammikuuta 1957 Los Angeles, Kalifornia) oli yhdysvaltalainen näyttelijä. Hän oli Maurice Costellon ja Mae Costellon tytär; Dolores Costello oli hänen siskonsa. Hän tuli valituksi WAMPAS Baby Stariksi vuonna 1927, mutta ei koskaan saavuttanut sisarensa suosiota. Molemmat sisarukset aloittivat uransa jo lapsina. Costello oli neljästi naimisissa. Hänen toinen miehensä oli Lowell Sherman vuosina 1930–1932. Costellon ura alkoi hiipua äänielokuvien myötä. Hän kärsi alkoholiongelmasta ja heroiiniriippuvuudestaFind A Grave. Hän kuoli sairastettuaan keuhkokuumetta ja tuberkuloosiaIMDb.com. Hänet on haudattu katoliselle Calvaryn hautausmaalle East Los Angelesissa. Hänellä on tähti Hollywood Walk of Famella. == Lähteet == == Aiheesta muualla == * Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1906 syntyneet Luokka:Vuonna 1957 kuolleet Luokka:Yhdysvaltalaiset lapsinäyttelijät
Seppo Juusonen

Seppo Juusonen (s. 27. marraskuuta 1949 Jyväskylä) on suomalainen näyttelijä, joka näytteli Suentassua elokuvassa Tuntematon sotilas vuonna 1985. Juusonen on esiintynyt myös Autovarkaassa Pultsarin roolissa ja Metsoloissa Partasen roolissa sekä Kyllä isä osaa -ja Kiimaiset poliisit -tv-sarjoissa. == Lähteet == == Aiheesta muualla == * Luokka:Suomalaiset näyttelijät Luokka:Vuonna 1949 syntyneet Luokka:Elävät henkilöt
Nastasia Noens

Nastasia Noens (s. 12. syyskuuta 1988 Nizza) on ranskalainen alppihiihtäjä, joka on erikoistunut tekniikkalajeihin, eli pujotteluun ja suurpujotteluun. Noens kilpaili ensimmäisen kerran alppihiihdon maailmancupissa 11. marraskuuta 2006 Levin pujottelussa. Ensimmäisen palkintosijansa hän saavutti oltuaan kolmas Flachaun pujottelussa kaudella 2010–2011. Hän oli kolmas myös Bormion pujottelussa kaudella 2013–2014. Hän sijoittui toiseksi Crans-Montanan pujottelussa helmikuussa 2016. Nuorten MM-kilpailuissa Formigalissa 2008 Noens oli pujottelun kolmas. Val-d’Isèren MM-kisoissa 2009 hän oli pujottelussa kolmastoista. Vancouverin olympialaisissa 2010 Noens oli pujottelussa 29:s ja Garmisch-Partenkirchenin MM-kilpailuissa 2011 samassa lajissa yhdeksäs. Sotšin olympialaisissa 2014 hän pujotteli seitsemänneksi ja Vailin / Beaver Creekin MM-kilpailuissa 2015 yhdeksänneksi. Hän voitti joukkuekilpailun maailmanmestaruuden Sankt Moritssa 2017. Pujottelussa hän oli kahdestoista. Åren MM-kilpailuissa 2019 hän sijoittui pujottelussa 13:nneksi, Cortina d'Ampezzon MM-kilpailuissa 2021 11:nneksi, vuoden 2022 olympialaisissa Pekingissä 19:nneksi ja Courchevelin / Méribelin MM-kilpailuissa 2023 15:nneksi. == Lähteet == == Aiheesta muualla == *Nastasia Noensin kotisivut Luokka:Ranskalaiset alppihiihtäjät Luokka:Vuonna 1988 syntyneet Luokka:Elävät henkilöt
Eleanor Boardman

Eleanor Boardman (19. elokuuta 1898 Philadelphia, Pennsylvania – 12. joulukuuta 1991 Santa Barbara, Kalifornia) oli yhdysvaltalainen näyttelijä, joka aloitti elokuvauransa vuonna 1922. Nuorena hän toimi mallina Eastman KodakilleFind A Grave. Vuonna 1923 hänet valittiin WAMPAS Baby Stariksi. Hänen ensimmäinen puolisonsa oli King Vidor, jonka kanssa hän oli naimisissa 1920-luvun loppupuolelta 1930-luvun alkupuolelle. Pari sai kaksi tytärtä. Harry d’Abbadie d’Arrast oli Boardmanin toinen mies vuodesta 1940 kuolemaansa (1968). Boardman oli suosittu esiintyjä mykkäelokuvien ajalla. Hänen ei onnistunut siirtyä äänielokuviin, joten hänen elokuvauransa päättyi 1930-luvulla. Hänellä on tähti Hollywood Walk of Famella. Boardmanin esiintymisiin kuuluu muun muassa rooli King Vidorin elokuvassa Kansan mies (1928).Elonet.fi == Lähteet == == Aiheesta muualla == * Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1898 syntyneet Luokka:Vuonna 1991 kuolleet
Vallaisten seisake

Vallaisten seisake () oli Uudenkaupungin radan varressa sijainnut lakkautettu seisake. Se perustettiin Mynämäen Vallaisten kylään vuonna 1933. Seisake lakkautettiin toukokuussa 1982, mutta se avattiin lyhyeksi aikaa uudestaan liikenteelle syyskuussa 1986. Seisake lakkautettiin lopullisesti vuotta myöhemmin, 27.9.1987. Seisakelaituri sijaitsi Raukkaan kylästä Vehmaantielle johtaneen Vallaistentien ja radan risteyksessä. ==Lähteet== ==Aiheesta muualla== * Kuvia Vallaisten seisakkeesta Vaunut.org -sivustolla Luokka:Varsinais-Suomen lakkautetut rautatieliikennepaikat Luokka:Mynämäen liikenne
Nutturlan seisake

Nutturlan seisake () on Uudenkaupungin radan varressa sijaitseva lakkautettu seisake. Se perustettiin Nousiaisten Nutturlan kylään vuonna 1923, kun rata valmistui Mynämäen rautatieasemalle asti. Miehittämättömäksi seisakkeeksi Nutturla muuttui 1.8.1955. Seisake lakkautettiin toukokuussa 1982, mutta se avattiin lyhyeksi aikaa uudestaan liikenteelle syyskuussa 1986. Seisake lakkautettiin lopullisesti vuotta myöhemmin, 27.9.1987. ==Seisakerakennus== Nutturlan pysäkki sijaitsee vähän matkan päässä Nutturlantien ja Kärryistentien sekä radan risteyksestä. Sen tontti pakkolunastettiin viereisestä Väli-Mäkilän tilasta vuonna 1923 ja pysäkki rakennettiin tontille samana vuonna. Rakennus perustettiin harkkokivistä muuratulle perustalle ja vuorattiin lomalaudoituksella. Satulakaton koillislappeelle rakennettiin myös kaksi puolipyöreää kattoikkunaa. Punamullatussa ja valkonurkkaisessa rakennuksessa sijaitsivat pienet odotustilat, rahtivarasto sekä pysäkinhoitajan asunto. Tontille valmistuivat myös sauna sekä kaksi muuta talousrakennusta. Hehtaarin laajuinen tontti rakennuksineen siirtyi Senaatti- kiinteistöjen myyntilistalle vuonna 2007, mutta ainakaan vuoden 2008 alkuun mennessä kiinteistöä ei ollut myyty. ==Lähteet== ==Aiheesta muualla== * Kuvia Nutturlan seisakkeesta Vaunut.org -sivustolla Luokka:Varsinais-Suomen lakkautetut rautatieliikennepaikat Luokka:Nousiaisten rakennukset ja rakennelmat Luokka:Nousiaisten liikenne
Daniel Evans (tennispelaaja)

Daniel Evans (s. 23. toukokuuta 1990 Birmingham, Englanti) on brittiläinen tennispelaaja. Parhaimmillaan hän on sijoittunut maailmanlistalla kaksinpelissä sijalle 41 maaliskuussa 2017. Hän on voittanut yhden ATP- haastajaturnauksen. ==Ura== ===Juniorivuodet=== Voitettuaan turnauksen Marcq- en-Barœulissa Evans nousi maaliskuussa 2006 Euroopan alle 16-vuotiaiden rankingin kärkeen. Evans voitti vuonna 2006 kaksi ITF-junioriturnausta Isossa- Britanniassa ja yhden Paraguayssa. Australian avointen 2008 poikien kaksinpelissä Evans selviytyi puolivälieriin. Huhtikuussa 2008 hän voitti Nottinghamin ITF-junioriturnauksen. Kesäkuussa hän sai villin kortin Queen's Club Championships -turnauksen pääsarjaan. Uransa ensimmäisen ATP-turnauksen ensimmäisellä kierroksella hän hävisi Xavier Malisselle. Wimbledonissa Evans jäi kiinni yöllisestä juhlimisesta ja menetti Lawn Tennis Associationin antamat tuet ja rahoituksen neljäksi kuukaudeksi. Syksyllä hän voitti kolme ITF Futures -turnausta Isossa-Britanniassa. ===2009=== Maaliskuussa Evans voitti Jerseyn ATP-haastajaturnauksen voitettuaan finaalissa Jan Minářin erin 6–3, 6–2. Hän sai villin kortin Wimbledoniin, mutta hävisi ensimmäisellä kierroksella 12:nneksi sijoitetulle Nikolai Davydenkolle lukemin 2–6, 3–6, 3–6. Syyskuussa Evans valittiin edustamaan maataan Davis Cupissa, kun Iso- Britannia pelasi Puolaa vastaan säilymisestä Eurooppa-Afrikan I ryhmässä. Hän hävisi ensimmäisen kaksinpelinsä Jerzy Janowiczia vastaan sekä toisen ja ratkaisevan kaksinpelin Michał Przysiężnyä vastaan. ===2010=== Tammikuussa Evans pelasi Aucklandin ATP-turnauksen pääsarjassa, häviten ensimmäisellä kierroksella Michael Lammerille. Myöhemmin kauden aikana hän pelasi ATP- turnausten karsinnoissa, ITF-turnauksissa sekä haastajaturnauksissa. ===2011=== Kesäkuussa Evans hävisi Eastbournen ATP-turnauksen ensimmäisellä kierroksella Grigor Dimitroville. Wimbledonissa Evans hävisi ensimmäisellä kierroksella maailmanlistan sijalla 18 olleelle Florian Mayerille luvuin 6–7(5), 6–7(1), 6–3, 4–6. ===2012=== Evans hävisi Zagrebin ATP-turnauksen ensimmäisellä kierroksella Guillermo García-Lópezille. === 2017 === Vuonna 2017 Evans jäi kiinni kokaiinin käyttämisestä. Häneltä huhtikuussa otettu testi oli positiivinen. == Lähteet == * Daniel Evansin ATP-profiili * Daniel Evansin ITF-profiili ===Viitteet=== Luokka:Brittiläiset tennispelaajat Luokka:Vuonna 1990 syntyneet Luokka:Elävät henkilöt
Daniel Evans

Daniel Evans voi tarkoittaa seuraavia henkilöitä: * Daniel J. Evans, yhdysvaltalainen poliitikko * Daniel Evans, showpainija * Daniel Evans, brittiläinen tennispelaaja
Langedijk

Langedijk on kaupunki ja kunta Alankomaissa, Pohjois-Hollannin maakunnassa, Länsi-Frieslandin alueella. Sen asukasluku vuoden 2009 toukokuun lopussa oli 26 999. Langedijk sai kaupunginoikeudet vuonna 1415.https://archive.is/20120524132947/http://www.stadsrechten.nl/stedenalfabet.htm == Lähteet == == Aiheesta muualla == * Kunnan omat sivut Luokka:Pohjois- Hollannin kunnat Luokka:Alankomaiden kaupungit
Noormarkun Nopsa

Noormarkun Nopsa on noormarkkulainen urheiluseura. Seuran toiminnan painopistealueita ovat yleisurheilu, hiihto ja kuntoliikunta. Seuraa ovat edustaneet yleisurheilijoista Turo Meriläinen, Olavi Salonen, Outi Sillanpää, Paula Tarvainen ja Matti Välimäki sekä hiihtäjistä Toini Pöysti ja Kati Venäläinen. Seura on myös Nuori Suomi -sinettiseura. ==Lähteet== Luokka:Suomalaiset yleisurheiluseurat Luokka:Porilaiset urheiluseurat Luokka:Suomalaiset hiihtoseurat Luokka:Noormarkku
Jääkiekon Elitserien-kausi 2009–2010

Jääkiekon Elitserienin kausi 2009–2010 oli Ruotsin jääkiekon Elitserienin 35. kausi. Kausi alkoi 21. syyskuuta 2009, ja runkosarjan viimeiset ottelut pelattiin 13. maaliskuuta 2010. Sarja oli tauolla 9.–26. helmikuuta Vancouverin talviolympialaisten vuoksi. 28\. joulukuuta Frölundan ja Färjestadin välinen ottelu pelattiin ulkoilmassa Ullevin stadionilla. Frölunda voitti 31 144 katsojan edessä pelatun ottelun maalein 4–1. HV71 voitti loppuottelusarjassa ennen Djurgårdens IF:n voitoin 4–2. Teemu Laine ratkaisi mestaruuden jatkoajalla. Muita suomalaisia mestareita olivat Jukka Voutilainen, Janne Niinimaa ja Pasi Puistola. ==Joukkueet== Joukkue Paikkakunta Kotihalli Kapasiteetti Päävalmentaja Brynäs IF Gävle Läkerol Arena 8265 Niklas Czarnecki Djurgårdens IF Tukholma Hovet 8300 Hardy Nilsson Frölunda HC Göteborg Scandinavium 12044 Ulf Dahlén Färjestads BK Karlstad Löfbergs Lila Arena 8250 Tommy Samuelsson HV71 Jönköping Kinnarps Arena 7038 Jan Karlsson Linköpings HC Linköping Cloetta Center 8500 Slavomír Lener Luleå HF Luulaja Coop Norrbotten Arena 5600 Roger Kyrö MODO Hockey Örnsköldsvik Fjällräven Center 7600 Hannu Aravirta Rögle BK Ängelholm Lindab Arena 5150 Gunnar Persson Skellefteå AIK Skellefteå Skellefteå Kraft Arena 6001 Hans Särkijärvi Södertälje SK Södertälje AXA Sports Center 6130 Peter Popovic Timrå IK Timrå E.ON Arena 6000 Charles Berglund ==Runkosarja== Runkosarjassa kukin joukkue pelasi yhteensä 55 ottelua. Runkosarjan jälkeen kahdeksan parhaiten sijoittunutta joukkuetta pääsivät pudotuspeleihin. Kaksi viimeistä puolestaan joutuivat karsimaan sarjapaikastaan Kvalserieniin, johon osallistui lisäksi toiseksi korkeimman sarjatason eli HockeyAllsvenskanin neljä parasta joukkuetta. Kvalserienin kaksi parasta selviytyivät seuraavaksi kaudeksi Elitserieniin. ===Sarjataulukko=== Voitosta varsinaisella peliajalla saa kolme pistettä, jatkoaikavoitosta kaksi pistettä ja tasapelistä ja jatkoaikahäviöstä yhden pisteen. Varsinaisella peliajalla hävinnyt joukkue ei saa sarjapisteitä. ===Pistepörssi=== Sij. Pelaaja Joukkue Ottelut Maalit Syötöt Pisteet 1\. Mats Zuccarello Aasen MoDo 55 23 41 64 2\. Tony Mårtensson Linköpings HC 55 19 44 63 3\. Johan Davidsson HV 71 55 12 46 58 4\. David Petrasek HV 71 52 15 38 53 5\. Jan Hlaváč Linköping 38 30 21 51 6\. Marcus Nilson Djurgårdens IF 53 24 27 51 7\. Linus Klasen Södertälje SK 51 19 32 51 8\. Jaroslav Hlinka Linköping 41 13 37 50 9\. Magnus Johansson Linköpings HC 52 8 41 49 10\. Eero Somervuori Brynäs IF 55 19 25 44 ==Pudotuspelit== Pudotuspelit pelattiin paras seitsemästä järjestelmällä. ==Lähteet== Luokka:SHL-kaudet Luokka:Jääkiekkosarjojen kausi 2009–2010
Rodney King

Rodney Glen King (2. huhtikuuta 1965 Sacramento, Kalifornia – 17. kesäkuuta 2012) oli yhdysvaltalainen, afroamerikkalainen henkilö. Hän tuli tunnetuksi, kun neljä LAPD:n konstaapelia pahoinpiteli hänet pidätyksen yhteydessä 3. maaliskuuta 1991. Pahoinpitelyn kuvanneen George Hollidayn luovuttaman videonauhan ansiosta poliisit saatiin haastettua oikeuteen pahoinpitelystä sekä liiallisesta voimankäytöstä. Valamiehistö, joka koostui yli kymmenestä valkoihoisesta, kuitenkin totesi poliisit syyttömiksi pahoinpitelyyn. Tämän seurauksena alkoi sarja mellakoita, jotka tunnetaan nimellä Los Angelesin mellakat 1992. Näissä yhteenotoissa kuoli 53 ihmistä ja tuhansia loukkaantui. Los Angelesin kaupunki joutui maksamaan Kingille korvauksia pahoinpitelystä 3,8 miljoonaa dollaria. The New York Times __notoc__ == Varhainen elämä == Rodney King syntyi Kalifornian pääkaupungissa Sacramentossa, mutta kasvoi Pasadenassa. Rodneyllä oli neljä sisarusta. == Pidätyshistoria == * 27. kesäkuuta 1987: vaimon pahoinpitely; määrättiin parisuhdeneuvontaan, mihin ei mennyt. * 3. marraskuuta 1989: aseellinen ryöstö; 2 vuotta vankeutta, armahdettiin joulukuun 27. 1990 ehdonalaiseen. * 3. maaliskuuta 1991: ylinopeus, liikennepako, viranomaisen väkivaltainen vastustaminen; syytteistä luovuttiin vaikka oli ehdonalaisessa tapahtuman ajankohtana. * 11. toukokuuta 1991; viallisella ajoneuvolla ajaminen (tuulilasissa liikaa säröjä), ajokortitta ajaminen, ajo ilman liikennevakuutusta; ei syytteitä. * 28. toukokuuta 1991: maksullisen seksin ostaminen, yritys ajaa viranomaisen yli; ei syytteitä. * 26. kesäkuuta 1992: perheväkivalta; King pidätettiin mutta vaimo luopui syytteistä. * 16. heinäkuuta 1992: juopuneena ajaminen; ei syytteitä. * 21. elokuuta 1993: ajoi seinään 0,19 promillen humalassa; syytettiin ehdonalaisen sääntöjen rikkomisesta, 60 päivää alkoholistien hoitolaitoksessa ja 20 päivää yhdyskuntapalvelua. * 21. toukokuuta 1995: rattijuopumus; vapautettiin tuomioistuimessa. * 14. heinäkuuta 1995: hyökkäys kuolettavalla aseella (autollaan), varomaton ajo, perheväkivalta ja liikennepako; sai tuomion (90 päivää vankeutta) vain liikennepaosta. * 3. maaliskuuta 1999: pahoinpitely × 2, omaisuuden tuhoaminen. * 29. syyskuuta 2001: huumausaineen hallussapito (PCP).The Arrest Record of Rodney King * 27. elokuuta 2003: ylinopeus, punaista päin ajaminen ja rattijuopumus, ajoi autollaan seinään murtaen lonkkansa; tunnusti syyllisyytensä. * (29. marraskuuta 2007: joutui itse rikoksen uhriksi, kun häntä kohti ammuttiin haulikolla. Epäiltyjä ei löydettyReston, Maeve (November 30, 2007). "Rodney King shot while riding bike".) * 4. maaliskuuta 2011: ajokortitta ajaminen. * 12. heinäkuuta 2011: rattijuopumus. == Kuolema == King löydettiin kuolleena uima-altaastaan 17. kesäkuuta 2012. Poliisin mukaan kuolemaan ei liity rikosta.Los Angelesin mellakoiden keskushahmo löytyi kuolleena Yle.fi 17.6.2012Rodney King dead at 47 CNN 17.6.2012 == Lähteet == == Aiheesta muualla == * Luokka:Yhdysvaltalaiset rikolliset Luokka:Afroamerikkalaiset Luokka:Vuonna 1965 syntyneet Luokka:Vuonna 2012 kuolleet
VTB United-liiga

VTB United-liiga on vuonna 2008 perustettu kansainvälinen koripallosarja. Uuden sarjan tarkoituksena oli lähentää Itä-Euroopan koripalloseuroja. Sarjan pääsponsorina toimii venäläispankki VTB. == Historia == Ensimmäisen kerran sarjaa pelattiin joulukuussa 2008, jolloin järjestettiin oma Promo-Cup Moskovassa. Kaudella 2009–2010 sarjassa oli mukana kahdeksan joukkuetta ja tulevaisuudessa joukkueiden määrää haluttiin lisätä niin, että mukana olisi kuusitoista joukkuetta. Kiinnostuksensa osoittivat muun muassa seurat Israelista, Puolasta ja Belgiasta. Kaudeksi 2010–2011 sarja laajeni kahdentoista joukkueen suuruiseksi. Kaudesta 2013–2014 lähtien VTB-liiga on toiminut Venäjän koripallon korkeimpana sarjatasona, kun PBL-liiga lakkautettiin. == Sarjasysteemi == Sarjan joukkueet jaetaan kahteen joukkuemäärältään yhtä suureen lohkoon, jossa joukkueet pelaavat kerran jokaista joukkuetta vastaan. Lohkojen kuusi parasta pääsevät puolivälieriin, jotka pelataan paras kolmesta -periaatteella. Välierät ja loppuottelu pelataan paras viidestä -periaatteella. == Joukkueet kaudella 2021–2022 == Maa (Liiga) Joukkueet (Division 1) BK Astana (BPL) Tsmoki-Minsk (PBL) Avtodor (PBL) Jenisei (PBL) Zenit Pietari (PBL) Lokomotiv Kuban (PBL) Nižni Novgorod (PBL) UNIKS Kazan (PBL) Himki (PBL) TsSKA Moskova == Mestaruudet == Kausi Pelipaikka Loppuottelu Loppuottelu Loppuottelu Pronssiottelu Pronssiottelu Pronssiottelu Kausi Pelipaikka Kultaa Tulos Hopeaa Pronssia Tulos Neljäs 2008–2009 Moskova PBK TsSKA Moskova 70–66 Himki BK BC Kiova 86–73 MBK Dynamo Moskova 2009–2010 Kaunas PBK TsSKA Moskova 66–55 UNIKS Kazan Žalgiris Kaunas 78–72 Himki BK 2010-2011 Kazan Himki BK 66–64 PBK TsSKA Moskova UNIKS Kazan 95–75 Azovmash Mariupol 2011–2012 Vilna PBK TsSKA Moskova 74–62 UNIKS Kazan Lietuvos Rytas 91–83 PBC Lokomotiv-Kuban 2012–2013 – PBK TsSKA Moskova 3–1 Lokomotiv Kuban Žalgiris Kaunas ei pelattu Himki BK 2013–2014 – PBK TsSKA Moskova 3–0 Nižni Novgorod UNIKS Kazan ei pelattu Lietuvos Rytas == Katso myös == *Baltian liiga == Lähteet == == Aiheesta muualla == *Virallinen kotisivu Luokka:Koripallosarjat
Tajumulco

Tajumulco on kerrostulivuori San Marcosin departementissa Guatemalan länsiosassa. Se on Guatemalan ja Keski-Amerikan korkein vuori ja sen korkeus on 4 223 metriä. Luokka:Guatemalan tulivuoret
Xavier Cugat

Xavier Cugat (oik. Francisco de Asis Javier Cugat Mingall de Bru y Deulofeo, 1. tammikuuta 1900 Girona, Espanja - 27\. lokakuuta 1990 Barcelona, Espanja) oli espanjalaissyntyinen yhdysvaltalainen orkesterinjohtaja. Hänen perheensä muutti Kuubaan Cugat'n ollessa vasta muutaman vuoden ikäinen. Jo 12-vuotiaana hän oli havannalaisen Teatro Nacionalin ensiviulisti. Yhdysvaltoihin Cugat muutti ensimmäisen maailmansodan lopulla. Klassisesta musiikista populaarimusiikkiin Cugat siirtyi 1920-luvulla. Yhdessä perustamansa Gigolos- yhtyeen kanssa hän esiintyi muun muassa elokuvassa Mexicana vuonna 1929. 1930-luvun alkupuolella hän teki hittikappaleen "El Manicero", joka aloitti Yhdysvalloissa rumbavillityksen. Tunnettuihin Cugat'n yhtyeen kanssa esiintyneisiin artisteihin kuuluvat muun muassa Dinah Shore ja Desi Arnaz. Oma lyhytikäinen televisiosarjansa hänellä oli vuonna 1957. Cugat oli viisi kertaa naimisissa. Hän muutti 1978 Barcelonaan, jossa hän kuoli vuonna 1990. Cugat on saanut kaksi tähteä Hollywood Walk of Famelle. == Diskografia == * One, Two, Three, Kick - Congas (Victor, 1941) * Cugat's Rhumba (1945) * Tropical Bouquets (1949) * Relaxing with Cugat (Columbia, 1952) * Dancetime with Cugat (RCA Victor, 1953) * Cugat's Favorite Rhumbas (Columbia, 1954) * Mambo at the Waldorf (Columbia, 1955) * Mambo! (Music for Latin Lovers) (Mercury, 1957) * The King Plays Some Aces (RCA Victor, 1958) * Cugat in Spain (RCA Victor, 1959) * Chile Con Cuge (RCA, 1959) * The Latin Rhythms of Xavier Cugat (Harmony 1960) * Cugat in France, Spain, and Italy (RCA, 1960) * Viva Cugat! (Mercury, 1961) * Cugat Plays Continental Hits (Mercury, 1962) * Most Popular Movie Hits As Styled By Cugat (Mercury, 1962) * Cugat's Golden Goodies (Mercury, 1963) * Plays the Music of Ernesto Lecuona (Mercury, 1964) * Midnight Roses (Decca 1968) * Cugi's Cocktails (Mercury, 1963) * Cugat Caricatures (Mercury, 1964) * The Cugat Touch (Springboard, 1976) ==Lähteet== ==Aiheesta muualla== * Muistokirjoitus New York Timesissa * * Luokka:Yhdysvaltalaiset muusikot Luokka:Espanjalaiset muusikot Luokka:Hollywood Walk of Fame Luokka:Orkesterinjohtajat Luokka:Vuonna 1900 syntyneet Luokka:Vuonna 1990 kuolleet
Mahalan seisake

Mahalan seisake () oli Nousiaisissa, Uudenkaupungin radan varressa sijainnut lakkautettu seisake, joka sijaitsi Nutturlantien ja Mietoistentien sekä radan risteyksessä. Nimestään huolimatta seisake sijaitsee Nummen kylän mailla. Seisake perustettiin vuonna 1931 ja se lakkautettiin toukokuussa 1990. ==Lähteet== Luokka:Varsinais-Suomen lakkautetut rautatieliikennepaikat Luokka:Nousiaisten rakennukset ja rakennelmat Luokka:Nousiaisten liikenne
Vainoisten seisake

Vainoisten seisake oli Uudenkaupungin radan varressa sijainnut lakkautettu seisake. Se perustettiin Nousiaisten Vainoisten kylään vuonna 1931. Seisake lakkautettiin jo vajaan neljäntoista vuoden kuluttua, helmikuussa 1945. Seisake sijaitsi Mietoistentieltä erkanevan Vainoistentien ja radan risteyksessä. ==Lähteet== Luokka:Varsinais-Suomen lakkautetut rautatieliikennepaikat Luokka:Nousiaisten rakennukset ja rakennelmat Luokka:Nousiaisten liikenne
Medemblik

Medemblik on kunta ja kaupunki Alankomaissa, Pohjois-Hollannin maakunnassa, Länsi-Frieslandin alueella. Se yhdistyi vuoden 2007 alussa Noorden- Koggenlandin ja Wognumin kanssa. Sen pinta-ala on 179 km² ja asukasluku oli syyskuun 2009 lopussa 27 213. Medemblik sai kaupunkioikeudet vuonna 1289.https://archive.is/20120524132947/http://www.stadsrechten.nl/stedenalfabet.htm == Lähteet == == Aiheesta muualla == * Kunnan omat sivut Luokka:Alankomaiden kaupungit Luokka:Pohjois-Hollannin kunnat
Pohjamäen seisake

Pohjamäen seisake () oli Uudenkaupungin radan varressa sijainnut lakkautettu seisake, joka perustettiin vuonna 1931. Se sijaitsi Nousiaisten Kaiselan kylässä, radan ja nykyisen Aatoilantien risteyksessä. Seisake lakkautettiin toukokuussa 1980. ==Lähteet== Luokka:Varsinais-Suomen lakkautetut rautatieliikennepaikat Luokka:Nousiaisten rakennukset ja rakennelmat Luokka:Nousiaisten liikenne
Rahkmalan seisake

Rahkmalan seisake () oli Uudenkaupungin radan varressa sijainnut lakkautettu seisake. Se perustettiin Vehmaalle vuonna 1933. Seisake lakkautettiin toukokuussa 1990. ==Lähteet== ==Aiheesta muualla== * Kuvia Rahkmalan seisakkeesta Vaunut.org -sivustolla Luokka:Vehmaan liikenne Luokka:Varsinais- Suomen lakkautetut rautatieliikennepaikat
Browning M2

M2 (Browning Machine Gun Caliber .50, Heavy Barrel, M2)http://www.inetres.com/gp/military/infantry/mg/M2.html on yhdysvaltalaisen John Moses Browningin suunnittelema .50 BMG (12,7 × 99 mm NATO) -kaliiperinen, vyösyöttöinen, ilmajäähdytteinen, rekyylitoiminen raskas konekivääri. Browning kehitti aiemman Browning M1919 -konekiväärinsä pohjalta uuden, alkujaan lentokoneaseeksi tarkoitetun raskaan konekiväärin, joka otettiin valmistukseen vuonna 1921. Maajoukkojen aseeksi valmistetulle Model 1921 -konekiväärille annettiin rakenneparannusten jälkeen vuonna 1932 uudeksi nimikkeeksi M2. M2 on ollut palveluskäytössä toisen maailmansodan lisäksi myös mm. Korean, Vietnamin ja Persianlahden sodassa ja edelleen monessa tämän päivän konfliktissa. Se on tällä hetkellä palveluskäytössä yli 20 maan puolustusvoimissa. ==Lähteet== == Aiheesta muualla == Luokka:Konekiväärit Luokka:Falklandin sota Luokka:Irlannin laivasto
Kirkkomäen seisake

Kirkkomäen seisake () oli Uudenkaupungin radan varressa sijainnut lakkautettu seisake. Thure Hellströmin suunnittelema seisake perustettiin Vehmaalle radan ja Kirkkomäentien risteykseen vuonna 1924. Seisake sijaitsi hyvin syrjäisellä paikalla, joten se muutettiin laiturivaihteesta seisakevaihteeksi ensin väliaikaisesti, muutaman kuukauden ajaksi vuonna 1949 ja lopulta pysyvästi 1.10.1953. Kun tavaraliikenne Kirkkomäellä loppui vuonna 1956, liikennepaikka muutettiin seisakkeeksi. Henkilöliikenne seisakkeelle lakkautettiin puolestaan vuonna 1990. Itse seisakerakennus purettiin lakkauttamisen jälkeen. Liikennepaikalla on kuitenkin vielä jäljellä asuinrakennus, sauna ja ulkorakennus. Ne siirtyivät Senaatti-kiinteistöjen myyntilistalle vuonna 2007 ja yksityisomistukseen vuonna 2008. ==Lähteet== Luokka:Vehmaan liikenne Luokka:Varsinais-Suomen lakkautetut rautatieliikennepaikat
Kansanvalistus- ja propagandaministeriö

Kansanvalistus- ja propagandaministeriö () oli Kansallissosialistisen Saksan ministeriö, joka perustettiin 13. maaliskuuta 1933. Sen tehtäviin kuului muun muassa lehdistön valvominen. Ministeriön johdossa toimi Joseph Goebbels. Ministeriön musiikkiosaston Reichsmusikprüfstellen pääintendentti oli vuodesta 1937 Heinz Drewes (1903–1980), joka oli vaikutusvaltaimpia Saksan silloisessa musiikkielämässä. Drewesin ja Reichsmusikkammeria säveltäjä Richard Straussin vuonna 1935 tapahtuneen erottamisen jälkeen johtaneen Peter Raaben välillä oli jatkuva kamppailu siitä, kumpi valtakunnan musiikkielämää johti. ==Lähteet== Luokka:Saksalainen kulttuuri Luokka:Propaganda Natsi-Saksassa Luokka:Saksan ministeriöt
Macchi MC.200

Macchi 200 Saetta () on Aeronautica Macchin valmistama ja Mario Castoldin suunnittelema italialainen hävittäjälentokone. Ensilentonsa 24. joulukuuta 1937http://www.aviastar.org/air/italy/aermacchi_saetta.php lentänyt kone otettiin palveluskäyttöön lokakuussa 1939. Se oli yksi Italian ilmavoimien suosituimmista hävittäjistä toisessa maailmansodassa. Koneita valmistettiin kaikkiaan 1 150 kappaletta. Useat taistelukoneet varustettiin lähinnä lämpimistä toimintaolosuhteista johtuen osittaisella avo-ohjaamolla lentäjien toivomuksesta.Chant, s. 217. Konetyypistä kehitettiin tehokkaampi versio MC.201, jossa oli tuhannen hevosvoiman (746 kW) tähtimoottori. Se ei kuitenkaan tullut tuotantoon.Mondey, D., 2002, s. 154. Toisen maailmansodan lentokoneista kirjoittaneen Richard Humblen mukaan konetyyppi kärsi heikentyneestä suorituskyvystä yläkorkeuksissa sekä heikosta aseistuksesta.Humble 1976, s. 36. == Tekniset tiedot == == Lähteet == * * *Mondey, David: Axis Aircraft of World War II, The warplanes of Germany, Italy and Japan during World War II, 2002 (ensipainos 1984, London, England, englanniksi) ISBN 0-7858-1363-2. === Viitteet === == Aiheesta muualla == Luokka:Macchin ilma-alukset Luokka:Italialaiset hävittäjälentokoneet Luokka:1930-luvun hävittäjälentokoneet
Hardcore ’83

__NOTOC__ Hardcore ’83 on Propaganda Recordsin vuonna 1983 julkaisema punk- kokoelma. Saksalainen Höhnie Records otti kokoelmasta uusintapainoksen vuonna 2005. Joissain kopioissa on Destrucktionsin raidan nimeksi painettu erheellisesti Kenellä on valta, vaikka kappale kokoelmalla on nimeltään Hinta. == Kappaleet == ===A-puoli=== #Kansan Uutiset – #Kansan Uutiset – #Kansan Uutiset – #Riistetyt – #Riistetyt – #Riistetyt – #Riistetyt – #Jakke & Lateri – #Äpärät – #Äpärät – #Rattus – #Rattus – #Rattus – #Tampere SS – #Tampere SS – #Protesti – #Protesti – #Alamaailma – #Kuolema – ===B-puoli=== # * Bastards – #Bastards – #Bastards – #Bastards – #H.I.C. Systeemi – #H.I.C. Systeemi – #Fucking Finland – #Destrucktions – #Marionetti – #Marionetti – #Maanlainen Pelastusarmeija – #Sekunda – #Takuu – #Varaus – #Varaus – == Aiheesta muualla == * Hardcore'83 discogs.com -sivustolla Luokka:Vuoden 1983 kokoelma-albumit Luokka:Suomalaiset hardcore punk -albumit
Kaunosiepot

Kaunosiepot (Petroica) on pensassieppojen heimoon kuuluva varpuslintusuku. Kaunosieppojen sukuun kuuluu BirdLifen mukaan 12 lajia. == Kaunosieppoihin kuuluvia lajeja == * Chathaminsieppo eli chathamsaarensieppo (Petroica traversi) * Isoruususieppo (Petroica rodinogaster) * Liekkisieppo (Petroica phoenicea) * Mustakurkkusieppo (Petroica boodang) * Papuanvuorisieppo (Petroica bivittata) * Peukaloissieppo (Petroica macrocephala) * Pikkuruususieppo (Petroica rosea) * Pohjoissaarensieppo (Petroica longipes) * Punaotsasieppo (Petroica goodenovii) * Punarintasieppo (Petroica multicolor) * Sydänsieppo (Petroica archboldi) * Uudenseelanninsieppo (Petroica australis) ==Lähteet== == Aiheesta muualla == *ITIS: Petroica Luokka:Pensassiepot
Colin Archer

Colin Archer (22. heinäkuuta 1832 – 3. kesäkuuta 1921) oli norjalainen laivanrakentaja ja laivanrakennusarkkitehti. Archer suunnitteli muun muassa Fridtjof Nansenin laivan Fram ("eteenpäin") vuonna 1892. Colin Archer oli syntyisin Larvikista. Hänen vanhempansa olivat skotlantilaisia, jotka olivat muuttaneet Norjaan vuonna 1825. Colin Archer asui ja työskenteli maatilalla Australiassa vuoteen 1861. Palattuaan Norjaan hän perusti telakkayrityksen, jossa suunniteltiin ja valmistettiin veneitä ja laivoja. Archerin suunnittelussa aluksen kelluvuus ja merikelpoisuus tulivat tärkeimmiksi asioiksi alusten suunnittelussa. Aluksi hän keskittyikin pelastusalusten ja luotsiveneiden rakentamiseen. Archerin suunnittelema pelastusalus (pituus 14 metriä, leveys 4 metriä, uppouma 36 tonnia) oli tarkoitettu Norjan olosuhteisiin. Vuonna 1867 hän alkoi valmistaa myös jahteja. Colin Archerin suunnittelemia aluksia on vieläkin käytössä, esimerkiksi pelastusalus Colin Archer RS 1 ja Fridtjof Wiesen RS40Frithjof Wiese . Suomen merimuseon kokoelmissa on vuonna 1898 rakennettu luotsikutteri Pitkäpaasi, jota käytettiin luotsaukseen vuosina 1898–1929 Viipurin luotsipiirissä.Suomen merimuseo: Luotsikutteri Pitkäpaasi. Viitattu 26.3.2013. Colin Archerin purjeveneitä on myöhemmin uudistettu nykypäivän vaatimuksia varten. Tunnettuja Colin Archerin suunnittelemia purjeveneitä ovat esimerkiksi hänen itsensä rakentama Asgard (1904), William Atkinin vuonna 1928 rakentama 47-jalkainen luotsivene Regis Voyager ja siitä pienennetty 32-jalkainen Eric. Viimeksi mainitun tyyppisiä aluksia ovat muun muassa maailmanympäryspurjehduksissa tunnetuksi tulleet Vito Dumasin Lehg II ja Robin Knox-Johnstonin Suhaili sekä William Crealockin vuonna 1970 rakentama lasikuituvene Westsail 32. Colin Archer -tyypin jäljitelmiä on rakennettu runsaasti ja malli on suosiossa edelleen. Colin Archer RS1-malli voitti The Cutty Sark Tall Ships’ Races -purjekilpailun vuonna 1983. Colin Archer Memorial Race -purjehduskilpailu järjestetään joka toinen vuosi. Kilpailun lähtöpaikkana Lauwersooj Alankomaissa ja maali on Larvikissa Norjassa. == Lähteet == == Aiheesta muualla == * Fram-museon sivut * Naval Architect Colin Archer Luokka:Norjalaiset arkkitehdit Luokka:Laivanrakentajat Luokka:Vuonna 1832 syntyneet Luokka:Vuonna 1921 kuolleet
Pensassiepot (suku)

Pensassiepot (Peneothello) on pensassieppojen heimoon kuuluva varpuslintusuku. Pensassieppojen sukuun kuuluu BirdLifen mukaan 5 lajia. == Pensassieppoihin kuuluvia lajeja == * Mangrovesieppo (Peneothello pulverulenta) * Nokipensassieppo (Peneothello cyanus) * Pikkupensassieppo (Peneothello bimaculata) * Savupensassieppo (Peneothello cryptoleuca) * Vuoripensassieppo (Peneothello sigillata) ==Lähteet== == Aiheesta muualla == *ITIS: Peneothello Luokka:Pensassiepot
Fram (laiva)

Fram ("Eteenpäin") on norjalainen, naparetkillä käytetty kuunarilaiva. Colin Archerin suunnittelema laiva rakennettiin Fridtjof Nansenin käyttöön pohjoisnaparetkelle. Vuosina 1893–1896 se ajelehti jään mukana Pohjoisella jäämerellä. Vuosina 1910–1912 laiva oli Roald Amundsenin käytössä retkellä Etelämantereelle. Nykyään se on esillä Fram-museossa Oslossa, Norjassa. Yleiset ominaisuudet: * Uppouma: 408 tonnia * Pituus: 39 m * Leveys: 10 m * Kone: Triplen höyrykone 320 hv (164 kW) == Aiheesta muualla == *Fram-museon sivut Luokka:Höyrylaivat
Ruvuma

Ruvuma eli Rovuma () on Intian valtamereen laskeva joki Afrikassa, joka virtaa 650 kilometrin matkan Tansanian ja Mosambikin rajalla. Joen kokonaispituus on 760 kilometriä (800 kmPieni tietosanakirja). Joen valuma-alue kattaa 155 500 neliökilometriä. Joen ylittävää siltaa on suunniteltu 1970-luvulta alkaen, ja sen rakennustyöt alkoivat vihdoin vuonna 2005.'Unity Bridge' to link Mozambique and Tanzania Mail and Guardian 2005 Sillan on arvioitu valmistuvan vuoden 2009 loppupuolella.Rovuma Bridge Nine Months Behind Schedule All Africa 2008 Ruvuma River basin map OSM.png|Ruvuman valuma-alue: tärkeimmät sivujoet ja maaston topografia. Unity Bridge.jpg|Silta joen yli. == Lähteet == Luokka:Mosambikin joet Luokka:Tansanian joet Luokka:Mosambikin ja Tansanian raja Luokka:Intian valtamereen laskevat vesistöt Luokka:Rajajoet
Saiturin joulu (vuoden 2009 elokuva)

Saiturin joulu (A Christmas Carol) on vuonna 2009 ensi-iltansa saanut elokuvaversio Charles Dickensin joulutarinasta (1843). Filmin on kirjoittanut ja ohjannut Robert Zemeckis ja pääosassa Jim Carrey tekee kuutoisroolin Ebenezer Scroogena niin nuorena, keski-ikäisenä kuin vanhanakin, jonka lisäksi Carrey esittää kolmea Scroogea vainoavaa henkeä. == Lähteet == == Aiheesta muualla == * Disney's official A Christmas Carol minisite * * A Christmas Carol/Big Cartoon DataBase * A Christmas Carol at Rotten Tomatoes * A Christmas Carol (MetaCritic) * A Christmas Carol at Box Office Mojo Luokka:Vuoden 2009 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset draamaelokuvat Luokka:Jouluelokuvat Luokka:Robert Zemeckisin ohjaamat elokuvat Luokka:Elokuvat aikamatkustuksesta Luokka:3D-elokuvat
Korpraalisiepot

Korpraalisiepot (Poecilodryas) on pensassieppojen heimoon kuuluva varpuslintusuku. Korpraalisieppojen sukuun kuuluu BirdLifen mukaan 4 lajia. Osassa lähteistä sukuun on sijoitettu 5 lajia. == Korpraalisieppoihin kuuluvia lajeja == * Korpraalisieppo (Poecilodryas brachyura) * Pikkukorpraalisieppo (Poecilodryas hypoleuca) * Rusokylkisieppo (Poecilodryas cerviniventris) * Valkokulmasieppo (Poecilodryas superciliosa) ==Lähteet== == Aiheesta muualla == *ITIS: Poecilodryas Luokka:Pensassiepot
Valkonaamasiepot

Valkonaamasiepot (Tregellasia) on pensassieppojen heimoon kuuluva varpuslintusuku. Valkonaamasieppojen sukuun kuuluu BirdLifen mukaan kaksi lajia. == Valkonaamasieppoihin kuuluvia lajeja == * Kermasieppo (Tregellasia capito) * Valkonaamasieppo (Tregellasia leucops) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Tregellasia Luokka:Pensassiepot